ai4bharat/Pralekha huggingface dataset:
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ന്യൂഡൽഹി, അഹമ്മദാബാദ്, മുംബൈ ഛത്രപതി ശിവജി മഹാരാജ് ടെർമിനസ്  റെയിൽവേ സ്റ്റേഷനുകളുടെ പുനർവികസനത്തിനു മന്ത്രിസഭയുടെ അംഗീകാരം
ഏകദേശം 10,000 കോടി രൂപ മുതൽമുടക്കിൽ 3 പ്രധാന റെയിൽവേ സ്റ്റേഷനുകളുടെ പുനർവികസനത്തിനുള്ള ഇന്ത്യൻ റെയിൽവേയുടെ നിർദേശം പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകരിച്ചു.
a) ന്യൂഡൽഹി റെയിൽവേ സ്റ്റേഷൻ;
b) അഹമ്മദാബാദ് റെയിൽവേ സ്റ്റേഷൻ; ഒപ്പം,
c) ഛത്രപതി ശിവജി മഹാരാജ് ടെർമിനസ്  മുംബൈ
ഒരു നഗരത്തിന്റെ ഏറ്റവും പ്രധാനപ്പെട്ടതും കേന്ദ്രമേഖലയുമാണു റെയിൽവേ സ്റ്റേഷൻ. റെയിൽവേയുടെ പരിവർത്തനത്തിൽ സ്റ്റേഷനുകളുടെ വികസനത്തിനു പ്രധാനമന്ത്രി നരേന്ദ്ര മോദി പ്രാധാന്യം നൽകിയിട്ടുണ്ട്. ഇന്നത്തെ മന്ത്രിസഭായോഗതീരുമാനം സ്റ്റേഷൻ വികസനത്തിനു പുതിയ ദിശാബോധം പകരുന്നതാണ്. 199 സ്റ്റേഷനുകളുടെ പുനർവികസനപ്രവർത്തനങ്ങൾ പുരോഗമിക്കുകയാണ്. ഇതിൽ 47 സ്റ്റേഷനുകൾക്കു ടെൻഡർ നൽകി. ബാക്കിയുള്ളവയുടെ ആസൂത്രണവും രൂപകൽപ്പനയും നടന്നുവരുന്നു. 32 സ്റ്റേഷനുകളുടെ പണി അതിവേഗം പുരോഗമിക്കുകയാണ്. ന്യൂഡൽഹി, ഛത്രപതി ശിവജി മഹാരാജ് ടെർമിനസ്  മുംബൈ, അഹമ്മദാബാദ് എന്നിങ്ങനെ മൂന്നു വലിയ റെയിൽവേ സ്റ്റേഷനുകൾക്കായി 10,000 കോടി രൂപയുടെ നിക്ഷേപത്തിന് ഇന്നു ചേർന്ന കേന്ദ്രമന്ത്രിസഭായോഗം അനുമതി നൽകി.
സ്റ്റേഷൻ രൂപകൽപ്പനയുടെ അടിസ്ഥാനഘടകങ്ങൾ ഇനിപ്പറയുന്നവയായിരിക്കും:
1. എല്ലാ സ്റ്റേഷനുകളിലും വിശാലമായ മേൽക്കൂരയും അവയിൽ വിപണനസൗകര്യവും  ഉണ്ടായിരിക്കും. ചില്ലറവിൽപ്പനകേന്ദ്രങ്ങൾ, കഫറ്റീരിയകൾ, വിനോദസൗകര്യങ്ങൾ തുടങ്ങി യാത്രക്കാർക്കുള്ള എല്ലാ സൗകര്യങ്ങളും ഒറ്റയിടത്തു ലഭ്യമാക്കുന്ന വിധത്തിലാകും ഇതൊരുക്കുക.
2. നഗരത്തിന്റെ ഇരുവശങ്ങളും സ്റ്റേഷനുമായി ബന്ധിപ്പിക്കും; റെയിൽവേ ട്രാക്കുകളുടെ ഇരുവശങ്ങളിലും സ്റ്റേഷൻ കെട്ടിടം സ്ഥാപിക്കും.
3. ഭക്ഷണശാല, കാത്തിരിപ്പുകേന്ദ്രം, കുട്ടികൾക്കുള്ള കളിസ്ഥലം, പ്രാദേശിക ഉൽപ്പന്നങ്ങൾക്കുള്ള സ്ഥലം തുടങ്ങിയ സൗകര്യങ്ങൾ ലഭ്യമാകും.
4. നഗരത്തിനുള്ളിൽ സ്ഥിതിചെയ്യുന്ന സ്റ്റേഷനുകൾക്കു നഗരകേന്ദ്രം പോലുള്ള ഇടം ഉണ്ടായിരിക്കും.
5. സ്റ്റേഷൻഅനുഭവം മെച്ചപ്പെടുത്തുന്നതിനു കൃത്യമായ പ്രകാശസംവിധാനം, വഴിയടയാളങ്ങൾ/സൂചനകൾ, ശബ്ദസംവിധാനം, ലിഫ്റ്റുകൾ/എസ്കലേറ്ററുകൾ/ട്രാവലേറ്ററുകൾ എന്നിവ ഉണ്ടായിരിക്കും.
6. മതിയായ പാർക്കിങ് സൗകര്യങ്ങളോടെ ഗതാഗതം സുഗമമാക്കുന്നതിനുള്ള പദ്ധതിയും തയ്യാറാക്കിയിട്ടുണ്ട്.
7. മെട്രോ, ബസ് തുടങ്ങിയ മറ്റു ഗതാഗത മാർഗങ്ങളുമായി ഏകോപനമുണ്ടാകും.
8. സൗരോർജം, ജലസംരക്ഷണം/പുനഃചംക്രമണം, മരങ്ങളൊരുക്കുന്ന മെച്ചപ്പെട്ട പരിരക്ഷ എന്നിവയിലൂടെ ഹരിതമന്ദിര സാങ്കേതികവിദ്യകൾ ഉപയോഗിക്കും.
9. ദിവ്യാംഗസൗഹൃദ സൗകര്യങ്ങൾ ഒരുക്കുന്നതിനു പ്രത്യേകം ശ്രദ്ധിക്കും.
10. ഇന്റലിജന്റ് ബിൽഡിങ് എന്ന ആശയത്തിലായിരിക്കും ഈ സ്റ്റേഷനുകൾ വികസിപ്പിക്കുക.
11. എത്തിച്ചേരൽ/പുറപ്പെടലുകൾ എന്നിവ പ്രത്യേകം പ്രത്യേകമാക്കലും കോലാഹലങ്ങളില്ലാത്ത പ്ലാറ്റ്ഫോമുകളും മികച്ച പ്രതലങ്ങളും പൂർണമായി ആവരണംചെയ്ത പ്ലാറ്റ്ഫോമുകളും ഉണ്ടായിരിക്കും.
12. സിസിടിവി സ്ഥാപിക്കുകയും പ്രവേശനനിയന്ത്രണം ഏർപ്പെടുത്തുകയും ചെയ്യുന്നതോടെ സ്റ്റേഷനുകൾ സുരക്ഷിതമാകും.
13. ഇവ മാതൃകാ സ്റ്റേഷൻ കെട്ടിടങ്ങളായിരിക്കും.
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 169 കോടിയോടടുത്ത് വാക്സിന് ഡോസുകള്
ഉപയോഗിക്കാത്ത 12.11 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,68,99,73,425
ബാക്കിയുള്ളത്
12,11,77,166
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 169 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.11 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 150
പ്രത്യേക സേവനങ്ങളും ഫീച്ചറുകളും
ബക്രീദ് : സംസ്ഥാനത്തെ കേന്ദ്ര ഗവ: ഓഫീസുകൾക്ക് അവധി ജൂൺ 29 ന്
സംസ്ഥാനത്തെ കേന്ദ്ര ഗവണ്മെന്റ് സ്ഥാപനങ്ങൾക്കുള്ള ബക്രീദ് അവധി ജൂൺ 29 നാണെന്ന് കേന്ദ്ര ഗവണ്മെന്റ് ജീവനക്കാരുടെ ക്ഷേമ ഏകോപന സമിതി അറിയിച്ചു. സംസ്ഥാന ഗവണ്മെന്റ് ജൂൺ 28നും ജൂൺ 29നും അവധി നിശ്ചയിച്ചതിന്റെ അടിസ്ഥാനത്തിലാണിത് . ജൂൺ 28 നിയന്ത്രിത അവധിയാണെന്നും അറിയിച്ചു.
..NS..
(Visitor Counter : 155
പ്രധാനമന്ത്രിയുടെ ഓഫീസ്
മെച്ചപ്പെടുത്തിയ ക്ഷേമ പദ്ധതികൾ വിമുക്ത ഭടന്മാരുടെ ജീവിത നിലവാരം ഉയർത്തും: പ്രധാനമന്ത്രി
വിമുക്ത ഭടന്മാരുടെ ക്ഷേമ പദ്ധതികൾ വർധിപ്പിക്കാനുള്ള സർക്കാരിന്റെ സമീപകാല നീക്കം അവരുടെ ജീവിത നിലവാരം മെച്ചപ്പെടുത്തുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
വിമുക്ത ഭടന്മാരുടെ ക്ഷേമത്തിനും ജീവിതം സുഗമമാക്കുക നയത്തിനും നൽകിയിട്ടുള്ള മുൻഗണന പരിഗണിച്ച്, വിമുക്തഭടന്മാരുടെ ഇനിപ്പറയുന്ന ക്ഷേമ പദ്ധതികൾക്ക് കീഴിലുള്ള തുക വർദ്ധിപ്പിച്ചതായി കേന്ദ്രമന്ത്രി ശ്രീ രാജ്നാഥ് സിംഗ് അറിയിച്ചു.
1. 20000 രൂപ മുതൽ 50000 രൂപ വരെ തൊഴിലധിഷ്ഠിത പരിശീലന ഗ്രാന്റ് വിധവകൾക്ക് ഹവിൽദാർ /തത്തുല്യം വരെ.
2. പെൻഷൻകാരല്ലാത്ത വിമുക്ത ഭടന്മാർക്ക് /വിധവകൾക്ക് ഹവിൽദാർ /തത്തുല്യം വരെ 30000 രൂപ മുതൽ 50000 രൂപ വരെ മെഡിക്കൽ ഗ്രാന്റ്.
3. ഗുരുതരമായ രോഗങ്ങൾക്കുള്ള ഗ്രാന്റ് 1.25 ലക്ഷം രൂപ മുതൽ 1.50 ലക്ഷം രൂപ വരെ പെൻഷൻകാരല്ലാത്ത വിമുക്ത ഭടന്മാർക്ക് വിധവകൾക്ക്.
ഇതിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്.
"നമ്മുടെ രാജ്യത്തെ സംരക്ഷിച്ച ധീരരായ വിമുക്തഭടന്മാരെ ഓർത്ത് ഇന്ത്യ അഭിമാനിക്കുന്നു. അവർക്കായി വർധിപ്പിച്ച ക്ഷേമപദ്ധതികൾ അവരുടെ ജീവിതനിലവാരം വളരെയധികം മെച്ചപ്പെടുത്തും."
India is proud of the valiant Ex-Servicemen who have defended our nation. The welfare schemes which have been enhanced for them will greatly improve their quality of life. https://t.co/vtGMVpbEGg
— Narendra Modi  August 11, 2023
ആരോഗ്യ, കുടുംബക്ഷേമ മന്ത്രാലയം
ഇതുവരെ 183.52 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മാർച്ച് 14, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 183.52 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.04 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 75
ഉപരാഷ്ട്രപതിയുടെ കാര്യാലയം
ലോക് ഡൗൺ കാലത്ത് സാങ്കേതിക വിദ്യയുടെ പൂർണ സഹായത്തോടെ അക്കാദമിക കലണ്ടറിന്റെ തുടർച്ച ഉറപ്പു വരുത്തണമെന്ന് സർവകലാശാലകളോടു ഉപരാഷ്ട്രപതി എം വെങ്കയ്യ നായിഡു
ന്യൂഡൽഹി , ഏപ്രിൽ 13 ,2020
(ലോക് ഡൗൺ കാലത്ത് സാങ്കേതിക വിദ്യയുടെ പൂർണ സഹായത്തോടെ അക്കാദമിക കലണ്ടറിന്റെ തുടർച്ച ഉറപ്പു വരുത്തണമെന്ന് ഉപരാഷ്ട്രപതി എം വെങ്കയ്യ നായിഡു സർവകലാശാലകളോടും മറ്റ് വിദ്യാഭ്യാസ സ്ഥാപനങ്ങളോടും നിർദേശിച്ചു. ഡൽഹി, പുതുച്ചേരി, പഞ്ചാബ്, മഖൻലാൽ ചതുർവേദി സർവകലാശാലകൾ, ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷൻ ഡയറക്ടർ എന്നിവരുമായി വീഡിയോ കോൺഫറൻസിലൂടെ ആശയവിനിമയം നടത്തുകയായി രുന്നു ഉപരാഷ്ട്രപതി. വിദ്യാർഥികളുമായി ബന്ധം സ്ഥാപിച്ച് പരസ്പരം സഹകരിച്ചുള്ള പഠനവും സ്വയം പഠനവും പ്രോത്സാഹിപ്പിക്കണമെന്നും അദ്ദേഹം സ്ഥാപന മേധാവികളോട് ആവശ്യപ്പെട്ടു .
ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷൻ അധ്യക്ഷനും നാല് സർവകലാശാലകളുടെ ചാൻസലറുമാണ് ഉപരാഷ്ട്രപതി. എല്ലാ വിദ്യാർത്ഥികളും പരസ്പര സംവേദ പഠനം ഉറപ്പാക്കുന്നതിനായി സാങ്കേതിക സൗകര്യങ്ങൾ പരമാവധി പ്രയോജനപ്പെടുത്തുമെന്നും ഉപരാഷ്ട്രപതി പ്രത്യാശ പ്രകടിപ്പിച്ചു.
അധ്യാപന -പഠന പ്രക്രിയ മുടങ്ങാതിരിക്കാൻ മതിയായ നടപടികൾ സ്വീകരിച്ചതിന് ശ്രീ നായിഡു സർവകലാശാലകളെ അഭിനന്ദിച്ചു. ഓൺലൈൻ കോഴ്സുകൾ മുഖത്തോടു മുഖം നോക്കിയുള്ള പഠന മാര്ഗങ്ങള്ക്കു തുല്യം ആകുമെന്നും പ്രതിസന്ധിയുടെ മൂർധന്യാവസ്ഥ കഴിഞ്ഞ ശേഷം ഇവയെല്ലാം പുതിയ സാധാരണ കാര്യങ്ങൾ ആയിത്തീരാൻ സാധ്യത ഉണ്ടെന്നും അദ്ദേഹം പറഞ്ഞു.
ഹോസ്റ്റലുകളിൽ താമസിക്കുന്ന വിദ്യാർത്ഥികളുടെ ആരോഗ്യ സംരക്ഷണത്തിന് സർവകലാശാലകളും വിദ്യാഭ്യാസ സ്ഥാപനങ്ങളും നടപടി സ്വീകരിക്കേണ്ടതിന്റെ ആവശ്യകതയും ഉപരാഷ്ട്രപതി ചൂണ്ടിക്കാട്ടി. ആരോഗ്യകരമായ ഭക്ഷണരീതി പിന്തുടരാനും കൃത്യമായ ശാരീരിക വ്യായാമം ചെയ്യാനും ഉദാസീനമായ ജീവിതശൈലി വെടിയാനും വിദ്യാർത്ഥികളെ ഉപദേശിച്ച ശ്രീ നായിഡു പ്രകൃതി ജീവന പാഠത്തിന്റെ പ്രാധാന്യവും എടുത്തു പറഞ്ഞു.
ലഭ്യമായ സമയം അർത്ഥപൂർണമായി വിനിയോഗിക്കാനും ഇ-ലേണിംഗ് വിഭവങ്ങൾ പ്രയോജനപ്പെടുത്താനും വിദ്യാർത്ഥികളെ പ്രോൽസാഹിപ്പിക്കണമെന്നും ശ്രീ നായിഡു സർവകലാശാലകളോട് അഭ്യർത്ഥിച്ചു. ലോക്ക്ഡൺ കാലയളവിൽ വിദ്യാർത്ഥികൾ മൊബൈൽ ഫോണുകളിൽ കുറച്ച് സമയം മാത്രം ചെലവഴിച്ച്, പുതിയ ഭാഷകൾ പഠിക്കാൻ കൂടുതൽ സമയം കണ്ടെത്തണമെന്നും അദ്ദേഹം നിർദേശിച്ചു. കൂടാതെ, വിദ്യാർഥികൾ കുടുംബാംഗങ്ങളുമായി ഇടപഴകാനും സമയം കണ്ടെത്തണം.
സന്നദ്ധ സംഘടനകൾ നടത്തുന്ന സേവന പ്രവർത്തനങ്ങളിൽ പങ്കുചേരാനും ഉപരാഷ്ട്രപതി വിദ്യാർത്ഥികളോട് നിർദ്ദേശിച്ചു. സർക്കാർ പുറപ്പെടുവിക്കുന്ന മാർഗ്ഗനിർദ്ദേശങ്ങൾ എല്ലാവരും കർശനമായി പാലിക്കേണ്ടതിന്റെ ആവശ്യകതയും അദ്ദേഹം ചൂണ്ടിക്കാട്ടി.
പ്രധാനമന്ത്രിയുടെ ഓഫീസ്
കച്ച് നവവത്സരദിനമായ ആഷാഢി ബീജിന് പ്രധാനമന്ത്രി ജനങ്ങള്ക്ക് ആശംസകള് അര്പ്പിച്ചു
കച്ച് നവവത്സര ദിനമായ ആഷാഡി ബീജിന്റെ പ്രത്യേക അവസര പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ആശംസകള് അര്പ്പിച്ചു.
''ആഷാഡി ബീജിന്റെ ഈ പ്രത്യേക അവസരത്തില് കച്ച് സമൂഹത്തിന് ആശംസകള്. തങ്ങളുടെ ധീരതയ്ക്കും സംസ്ക്കാരത്തിനും പേരുകേട്ട സമൂഹമാണിത്. വരുന്ന വര്ഷം സന്തോഷവും നല്ല ആരോഗ്യവും നിറഞ്ഞതാകട്ടെ'' പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പുരുഷന്മാരുടെ സിംഗിൾസ് ടേബിൾ ടെന്നിസിൽ സ്വർണമെഡൽ നേടിയ ശരത് കമലിനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിലെ ടേബിൾ ടെന്നിസിൽ പുരുഷ സിംഗിൾസ് ടേബിൾ ടെന്നിസിൽ സ്വർണമെഡൽ നേടിയ ശരത് കമലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ശരത് കമലിന്റെ സ്വർണ്ണ മെഡൽ ചരിത്രത്തിൽ വളരെ സവിശേഷമായ ഒന്നായി രേഖപ്പെടുത്തപ്പെടും. ക്ഷമയുടെയും നിശ്ചയദാർഢ്യത്തിന്റെയും പ്രതിരോധശേഷിയുടെയും ശക്തി അദ്ദേഹം പ്രകടിപ്പിച്ചു. മികച്ച കഴിവുകളും അദ്ദേഹം പ്രകടിപ്പിച്ചു. ഈ മെഡൽ ഇന്ത്യൻ ടേബിൾ ടെന്നിസിന് വലിയ ഉത്തേജനമാണ്. അദ്ദേഹത്തിന് അഭിനന്ദനങ്ങളും ആശംസകളും ."
--ND--
(Gold medal by @sharathkamal1 will be recorded in history as a very special one. He has shown the power of patience, determination and resilience. He also demonstrated great skills. This medal is a big boost for Indian Table Tennis. Congrats and best wishes to him. #Cheer4India. pic.twitter.com/kdwBjfKSvC
— Narendra Modi  August 8, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി പി എം -ശ്രീ യോജന പ്രഖ്യാപിച്ചു
പ്രധാൻ മന്ത്രി സ്കൂൾ ഫോർ റൈസിംഗ് ഇന്ത്യ  യോജനയ്ക്ക് കീഴിൽ 14,500 സ്കൂളുകളുടെ വികസനവും നവീകരണവും
പ്രധാനമന്ത്രി പി എം -ശ്രീ യോജന പ്രഖ്യാപിച്ചു
പ്രധാൻ മന്ത്രി സ്കൂൾ ഫോർ റൈസിംഗ് ഇന്ത്യ  യോജനയ്ക്ക് കീഴിൽ 14,500 സ്കൂളുകളുടെ വികസനവും നവീകരണവും
ഇന്ന് അദ്ധ്യാപക ദിനത്തിൽ, പ്രധാനമന്ത്രി ശ്രീ നരേന്ദ്ര മോദി, പ്രധാൻ മന്ത്രി സ്കൂൾ ഫോർ റൈസിംഗ് ഇന്ത്യ  യോജനയ്ക്ക് കീഴിൽ ഇന്ത്യയിലുടനീളം 14,500 സ്കൂളുകളുടെ വികസനവും നവീകരണവും പ്രഖ്യാപിച്ചു
ഇന്ന് അദ്ധ്യാപക ദിനത്തിൽ, പ്രധാനമന്ത്രി ശ്രീ നരേന്ദ്ര മോദി, പ്രധാൻ മന്ത്രോ സ്കൂൾ ഫോർ റൈസിംഗ് ഇന്ത്യ  യോജനയ്ക്ക് കീഴിൽ ഇന്ത്യയിലുടനീളം 14,500 സ്കൂളുകളുടെ വികസനവും നവീകരണവും പ്രഖ്യാപിച്ചു.
പിഎം-ശ്രീ സ്കൂളുകൾക്ക് ആധുനികവും പരിവർത്തനപരവും സമഗ്രവുമായ വിദ്യാഭ്യാസ രീതി ഉണ്ടായിരിക്കും. ദേശീയ വിദ്യാഭ്യാസ നയത്തിന്റെ ചൈതന്യം ഉൾക്കൊള്ളുന്ന പിഎം-ശ്രീ സ്കൂളുകൾ ഇന്ത്യയിലുടനീളമുള്ള ലക്ഷക്കണക്കിന് വിദ്യാർത്ഥികൾക്ക് കൂടുതൽ പ്രയോജനം ചെയ്യുമെന്ന് തനിക്ക് ഉറപ്പുണ്ടെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"ഇന്ന്,അദ്ധ്യാപക ദിനത്തിൽ ഒരു പുതിയ സംരംഭം പ്രഖ്യാപിക്കുന്നതിൽ എനിക്ക് സന്തോഷമുണ്ട് - പ്രധാൻ മന്ത്രി സ്കൂൾസ് ഫോർ റൈസിംഗ് ഇന്ത്യ  യോജനയ്ക്ക് കീഴിൽ ഇന്ത്യയിലുടനീളമുള്ള 14,500 സ്കൂളുകളുടെ വികസനവും നവീകരണവും. ദേശീയ വിദ്യാഭ്യാസ നയത്തിന്റെ ചൈതന്യം ഉൾക്കൊള്ളുന്ന ഇവയെല്ലാം മാതൃകാ സ്കൂളുകളായി മാറും. "
സ്കൂളുകൾക്ക് ആധുനികവും പരിവർത്തനപരവും സമഗ്രവുമായ വിദ്യാഭ്യാസ രീതി ഉണ്ടായിരിക്കും. കണ്ടെത്തൽ കേന്ദ്രീകൃതവും പഠന കേന്ദ്രീകൃതവുമായ അധ്യാപനത്തിന് ഊന്നൽ നൽകും. അത്യാധുനിക സാങ്കേതികവിദ്യ, സ്മാർട്ട് ക്ലാസ് മുറികൾ, കായികം എന്നിവയും അതിലേറെയും ഉൾപ്പെടെയുള്ള ആധുനിക അടിസ്ഥാനസൗകര്യങ്ങളിലും മറ്റും ശ്രദ്ധ കേന്ദ്രീകരിക്കും. "
ദേശീയ വിദ്യാഭ്യാസ നയം സമീപ വർഷങ്ങളിൽ വിദ്യാഭ്യാസ മേഖലയെ മാറ്റിമറിച്ചു. ഇതിന്റെ ആവേശത്തിൽ പിഎം-ശ്രീ സ്കൂളുകൾ ഇന്ത്യയിലുടനീളമുള്ള ലക്ഷക്കണക്കിന് വിദ്യാർത്ഥികൾക്ക് കൂടുതൽ പ്രയോജനം ചെയ്യുമെന്ന് എനിക്ക് ഉറപ്പുണ്ട്.
(--ND--
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ മുക്തോ നിയമസഭാ മണ്ഡലത്തിലെ മാഗോ ഗ്രാമത്തിന്റെ അതിർത്തിപ്രദേശങ്ങളിലെ വികസനത്തെ പ്രധാനമന്ത്രി സ്വാഗതം ചെയ്തു
അരുണാചൽ പ്രദേശിലെ മുക്തോ നിയമസഭാ മണ്ഡലത്തിലെ മാഗോ ഗ്രാമത്തിലെ അതിർത്തി പ്രദേശങ്ങളിലെ വികസനത്തെ പ്രധാനമന്ത്രി ശ്രീ നരേന്ദ്ര മോദി സ്വാഗതം ചെയ്തു. അതിർത്തിഗ്രാമങ്ങളിൽ താമസിക്കുന്നവരെ ഇതു ശാക്തീകരിക്കുമെന്നും അദ്ദേഹം പറഞ്ഞു.
അരുണാചൽ പ്രദേശ് മുഖ്യമന്ത്രി ശ്രീ പേമ ഖണ്ഡുവിന്റെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ:
"അതിർത്തിപ്രദേശങ്ങളിലെ സ്വാഗതാർഹമായ വികസനം, അതിർത്തിഗ്രാമങ്ങളിൽ താമസിക്കുന്നവരെ ശാക്തീകരിക്കും."
പരിസ്ഥിതി, വനം മന്ത്രാലയം
കംപ്ട്രോളര് ആന്ഡ് ഓഡിറ്റര് ജനറല് ഓഫീസില് നഗരവനം ഉദ്ഘാടനം ചെയ്തു നഗരവനങ്ങള് നഗരങ്ങളുടെ ശ്വാസകോശം; ഓക്സിജന് ബാങ്കായും കാര്ബണ് സിങ്കായും അവ പ്രവര്ത്തിക്കുന്നു: ശ്രീ. പ്രകാശ് ജാവദേക്കര്
ന്യൂഡല്ഹി, 2 ജൂലൈ 2020
 കേന്ദ്ര പരിസ്ഥിതി മന്ത്രി ശ്രീ. പ്രകാശ് ജാവദേക്കര് ഉദ്ഘാടനം ചെയ്തു. കഴിഞ്ഞ കുറച്ചു വര്ഷങ്ങളായി ഡല്ഹിയിലെ വായു ഗുണനിലവാര സൂചിക  ആശങ്കയുണര്ത്തുന്ന നിലയിലാണ്. ഇക്കാര്യം കണക്കിലെടുത്താണ് ബഹദൂര് ഷാ സഫര് മാര്ഗിലെ ഓഫീസില് നഗര വനം സ്ഥാപിച്ചത്.
പ്രാദേശികമായി ലഭ്യമായ ചെടികളാണു നാഗരിക വനത്തിനായി ഉപയോഗപ്പെടുത്തിയത്. ഇവ പരിസ്ഥിതിക്ക് അനുകൂലവും പ്രകൃതി സംരക്ഷണത്തിന് ഉതകുന്നതുമാണ്. കുറ്റിച്ചെടികളും ചെറുവൃക്ഷങ്ങളും വലിയ മരങ്ങളും ഇവിടെയുണ്ട്.
59 തദ്ദേശീയ ഇനത്തില്പ്പെട്ട 12,000 സസ്യങ്ങള് വളരുന്നതിലൂടെ ഇവിടെ ആകര്ഷണീയമായ ഒരു വനം തന്നെ ഉണ്ടാകുമെന്ന് ശ്രീ. പ്രകാശ് ജാവദേക്കര് പറഞ്ഞു. ഓക്സിജന് ബാങ്കായും കാര്ബണ് സിങ്കായും വര്ത്തിക്കാന് ഇത്തരം ചെറു കാടുകള് ഉപയോഗപ്രദമാണെന്നും അദ്ദേഹം വ്യക്തമാക്കി. ഡല്ഹിയിലെ മറ്റു ഗവണ്മെന്റ് ഓഫീസുകല്ക്ക് അനുകരണീയമായ ഒരു മാതൃകയാണിതെന്നും ശ്രീ.പ്രകാശ് ജാവദേകര് പറഞ്ഞു.
ഒരു ഏക്കറിലധികം സ്ഥലത്താണ് ഈ നഗര വനം സ്ഥാപിച്ചിരിക്കുന്നത്.
നഗരങ്ങളില് കൂടുതല് വനവല്ക്കരണത്തിനു തുടക്കം കുറിക്കാന് ഈ പ്രവൃത്തിക്കാകുമെന്നാണ് സിഎജി അധികൃതരുടെ പ്രതീക്ഷ. ചെറുതെങ്കിലും ഡല്ഹിയുടെ പരിസ്ഥിതിയെ സംരക്ഷിക്കാനുള്ള ഒരു ശ്രമം കൂടിയാണിത്.
കഴിഞ്ഞ ലോക പരിസ്ഥിതി ദിനത്തില് രാജ്യത്താകമാനം അടുത്ത അഞ്ച് വര്ഷത്തിനുള്ളില് 200 അര്ബന് ഫോറസ്റ്റുകള്  സൃഷ്ടിക്കാനുള്ള പദ്ധതി കേന്ദ്ര സര്ക്കാര് പ്രഖ്യാപിച്ചിരുന്നു.
ഉപരാഷ്ട്രപതിയുടെ കാര്യാലയം
നാടൻ കലാപാരമ്പര്യങ്ങളെ പുനരുജ്ജീവിപ്പിക്കുകയും അവയെ സാമൂഹിക മാറ്റത്തിനുള്ള ഉപകരണങ്ങളായി ഉപയോഗപ്പെടുത്തുകയും വേണം എന്ന് ഉപരാഷ്ട്രപതി
ന്യൂഡൽഹി, ആഗസ്റ്റ് 23, 2021
ഇന്ത്യൻ നാടോടി കലാ പാരമ്പര്യങ്ങളെ പുനരുജ്ജീവിപ്പിക്കാൻ ഉപരാഷ്ട്രപതി ശ്രീ എം. വെങ്കയ്യനായിഡു ആഹ്വാനം ചെയ്തു. ലിംഗവിവേചനം തടയുക, പെൺകുട്ടികളുടെ സംരക്ഷണം തുടങ്ങിയ സാമൂഹിക ലക്ഷ്യങ്ങൾ ഉയർത്തിപ്പിടിക്കാൻ അവ ഉപയോഗപ്പെടുത്തണമെന്നും ഉപരാഷ്ട്രപതി ആവശ്യപ്പെട്ടു.
വിവിധ പരമ്പരാഗത നാടോടി കലാ രൂപങ്ങളുടെ ജനപ്രീതി ക്രമേണ കുറയുന്നതിൽ തന്റെ ഉത്കണ്ഠ പ്രകടിപ്പിച്ച അദ്ദേഹം, നാടോടി കലാരൂപങ്ങൾ കാഴ്ച വെച്ചിരുന്ന സമൂഹങ്ങൾ ഇന്ന് അപ്രത്യക്ഷമാകുകയാണെന്ന് പറഞ്ഞു. നാടോടി കലാരൂപങ്ങളെ പുനരുജ്ജീവിപ്പിക്കുന്നതിന്, ഈ കുടുംബങ്ങളിലെ യുവാക്കൾക്ക് നൈപുണ്യവും പരിശീലനവും നൽകാൻ അദ്ദേഹം നിർദ്ദേശിച്ചു. യുവാക്കൾ നാടോടി കലാ മാധ്യമങ്ങളെ സാമൂഹിക മാറ്റത്തിന്റെ ഉപകരണങ്ങളായി ഉപയോഗിക്കണമെന്നും അദ്ദേഹം ആവശ്യപ്പെട്ടു.
നമ്മുടെ രാജ്യത്തെ നാടോടി പാരമ്പര്യങ്ങളുടെ സമ്പന്നമായ ഡാറ്റാബേസ് വികസിപ്പിക്കേണ്ടതിന്റെ ആവശ്യകതയും ശ്രീ നായിഡു ഊന്നിപ്പറഞ്ഞു. ദൃശ്യ-ശ്രാവ്യ മാധ്യമം ഉപയോഗിച്ച് ആധുനിക രീതിയിൽ വിപുലമായ ഡോക്യുമെന്റേഷൻ നടത്തുമ്പോൾ അവയുടെ സാരാംശം നഷ്ടപ്പെടാതിരിക്കാൻ ശ്രദ്ധിക്കണമെന്ന് അദ്ദേഹം കൂട്ടിച്ചേർത്തു.
വാർഷിക പരിപാടികളിൽ, പ്രത്യേകിച്ച് സ്കൂളുകളിലും കോളേജുകളിലും നടത്തുന്നവയിൽ പ്രാദേശിക, നാടൻ കലാരൂപങ്ങൾക്ക് പ്രാധാന്യം നൽകണമെന്ന് ഇന്ത്യൻ നാടോടി പാരമ്പര്യങ്ങളുടെ ഒരു ആഘോഷ പരിപാടിയെ അഭിസംബോധന ചെയ്യവേ ഉപരാഷ്ട്രപതി നിർദ്ദേശിച്ചു. സിനിമ, ടിവി, റേഡിയോ തുടങ്ങിയ ബഹുജന മാധ്യമങ്ങൾക്കും നമ്മുടെ നാടോടിക്കഥകളുടെ വശങ്ങൾ അവയുടെ ഫോർമാറ്റിൽ ഉചിതമായി ഉൾപ്പെടുത്താനും പ്രേക്ഷകരിലേക്ക് എത്തിക്കാനും കഴിയുമെന്ന് അദ്ദേഹം നിരീക്ഷിച്ചു.
നമ്മുടെ നാടൻ കലാരൂപങ്ങളെ പുനരുജ്ജീവിപ്പിക്കാനും പ്രചരിപ്പിക്കാനും ഓൺലൈൻ, ഡിജിറ്റൽ പ്ലാറ്റ്ഫോമുകൾ പ്രയോജനപ്പെടുത്താൻ ശ്രീ നായിഡു ഉപദേശിച്ചു. ദൂരദർശൻ, ആകാശവാണി തുടങ്ങിയ പൊതു പ്രക്ഷേപകരോട് അവരുടെ പരിപാടികളിൽ നാടൻ കലകൾക്ക് പ്രാധാന്യം നൽകാൻ അദ്ദേഹം ആവശ്യപ്പെട്ടു.
നാടൻ കലാകാരന്മാരും ആസ്വാദകരും വെർച്വൽ ആയി പരിപാടിയിൽ പങ്കെടുത്തു.
RRTN/SK
(Visitor Counter : 171
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 18, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് , കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു.
2021 ഏപ്രിൽ 27 മുതൽ 2021 മെയ് 17 വരെ, 11325 ഓക്സിജൻ കോൺസെൻട്രേറ്ററുകൾ; 15,801 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 8,526 വെന്റിലേറ്ററുകൾ/ബൈ പിഎപി; ഏകദേശം 6.1L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 16/17 ന് ഓസ്ട്രേലിയ, ഗിലിയട് , ഇൻഡോ-സ്വിസ് വാണിജ്യ സംഘടന എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
വെന്റിലേറ്ററുകൾ/BiPAP/CPAP - 1056
റെംഡെസിവിർ - 57,893
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
(Visitor Counter : 149
പ്രധാനമന്ത്രിയുടെ ഓഫീസ്
പ്രധാനമന്ത്രി കുളു ദസറയിൽ പങ്കെടുത്തു
നരേന്ദ്ര മോദി ഇന്ന് ഹിമാചൽ പ്രദേശിലെ കുളുവിലെ ധൽപൂർ ഗ്രൗണ്ടിൽ നടന്ന കുളു ദസറ ആഘോഷങ്ങളിൽ പങ്കെടുത്തു.
ഗ്രൗണ്ടിലെത്തിയ എത്തിയ പ്രധാനമന്ത്രിയെ സ്വാഗതം ചെയ്തു. തുടർന്ന് ഭഗവാൻ രഘുനാഥ് ജിയുടെ വരവോടെ രഥയാത്രയ്ക്ക് തുടക്കമായി. പ്രധാനമന്ത്രിയെ സ്വീകരിക്കാൻ വൻ ജനാവലിയാണ് ചടങ്ങിൽ തടിച്ചുകൂടിയത്. ലക്ഷക്കണക്കിന് ഭക്തർക്കൊപ്പം പ്രധാന ആകർഷണകേന്ദ്രത്തിലേക്ക് നടന്ന് പ്രധാനമന്ത്രി ഭഗവാൻ രഘുനാഥിന് പ്രണാമം അർപ്പിച്ചു. ചടങ്ങിൽ പങ്കെടുത്ത എല്ലാവരെയും കൂപ്പുകൈകളോടെ അഭിവാദ്യം ചെയ്ത പ്രധാനമന്ത്രി, ചരിത്രപ്രസിദ്ധമായ കുളു ദസറ ആഘോഷങ്ങളിൽ ദേവന്മാരുടെ മഹാസമ്മേളനത്തോടൊപ്പം ദിവ്യ രഥയാത്രയ്ക്കും സാക്ഷ്യം വഹിച്ചു. ചരിത്രപരമായ ഒരു സന്ദർഭമെന്ന നിലയ്ക്ക് കുളു ദസറ ആഘോഷങ്ങളിൽ ഇന്ത്യയുടെ പ്രധാനമന്ത്രി പങ്കെടുക്കുന്നത് ഇത് ആദ്യമായാണ്.
അന്താരാഷ്ട്ര കുളു ദസറ ഫെസ്റ്റിവൽ 2022 ഒക്ടോബർ 5 മുതൽ 11 വരെ കുളുവിലെ ധൽപൂർ ഗ്രൗണ്ടിൽ ആഘോഷിക്കുകയാണ് . താഴ്വരയിലെ 300-ലധികം ദേവതകളുടെ സംഗമം എന്ന അർത്ഥത്തിൽ ഉത്സവം സവിശേഷമാണ്. ഉത്സവത്തിന്റെ ആദ്യ ദിവസം, ദേവന്മാർ നന്നായി അലങ്കരിച്ച പല്ലക്കുകളിൽ പ്രധാന ദേവതയായ ഭഗവാൻ രഘുനാഥ് ജിയുടെ ക്ഷേത്രത്തിൽ പ്രണാമം അർപ്പിക്കുകയും തുടർന്ന് ധൽപൂർ ഗ്രൗണ്ടിലേക്ക് പോകുകയും ചെയ്യുന്നു.
പ്രധാനമന്ത്രിക്കൊപ്പം ഹിമാചൽ പ്രദേശ് മുഖ്യമന്ത്രി ശ്രീ ജയ് റാം താക്കൂർ, ഹിമാചൽ പ്രദേശ് ഗവർണർ ശ്രീ രാജേന്ദ്ര വിശ്വനാഥ് അർലേക്കർ, കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് താക്കൂർ, ബിജെപി സംസ്ഥാന അധ്യക്ഷൻ ശ്രീ സുരേഷ് കുമാർ കശ്യപ് എന്നിവരും ഉണ്ടായിരുന്നു.
നേരത്തെ ബിലാസ്പൂരിലെ എയിംസ് പ്രധാനമന്ത്രി രാഷ്ട്രത്തിന് സമർപ്പിച്ചിരുന്നു. ബിലാസ്പൂരിലെ ലുഹ്നുവിൽ ഹിമാചൽ പ്രദേശിലെ ഒന്നിലധികം പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം നിർവഹിച്ചു.
ND
(
വാര്ത്താവിതരണ പ്രക്ഷേപണ മന്ത്രാലയം
ചലച്ചിത്ര വ്യവസായത്തിൽ ആയാസ രഹിതമായ ബിസിനസ് നടത്തിപിന് കേന്ദ്രം പ്രതിജ്ഞാബദ്ധമാണെന്ന് കേന്ദ്ര സഹ മന്ത്രി ഡോ. എൽ. മുരുകൻ ആനിമേഷനും വി എഫ് എക്സിനുമായി ലോകനിലവാരത്തിലുള്ള വിദ്യാഭ്യാസ സ്ഥാപനം ഉടൻ സ്ഥാപിക്കുമെന്നും മന്ത്രി
ചലച്ചിത്ര വ്യവസായത്തിൽ ആയാസ രഹിതമായ ബിസിനസ് നടത്തിപ്പിന് കേന്ദ്രം പ്രതിജ്ഞാബദ്ധമാണെന്ന് വാർത്താ വിതരണ പ്രക്ഷേപണ സഹമന്ത്രി ഡോ. എൽ. മുരുകൻ പറഞ്ഞു. ഇന്ന് ചെന്നൈയിൽ ദക്ഷിണേന്ത്യൻ ഫിലിം ചേംബർ ഓഫ് കൊമേഴ്സ് ഭാരവാഹികളുമായി നടത്തിയ കൂടിക്കാഴ്ചയിലാണ് അദ്ദേഹം ഈ പരാമർശം നടത്തിയത്.
ഷൂട്ടിങ്ങിനായി വിവിധ വകുപ്പുകളിൽ നിന്നുള്ള അനുമതിക്കായി വാർത്താവിതരണ പ്രക്ഷേപണ മന്ത്രാലയം ഒരു പോർട്ടൽ ആരംഭിച്ചിട്ടുണ്ട് . അവിടെ അപേക്ഷിച്ചാൽ . ഇന്ത്യയിലെവിടെയും ഷൂട്ട് ചെയ്യാൻ നിർമ്മാതാക്കൾക്ക് ഓൺലൈനിൽ അനുമതി നേടാം . അത് ബിസിനസ് നടത്തിപ്പ് എളുപ്പമാക്കുമെന്ന് അദ്ദേഹം കൂട്ടിച്ചേർത്തു.
ആനിമേഷനും വിഎഫ്എക്സിനുമായി ഒരു ലോകോത്തര വിദ്യാഭ്യാസ സ്ഥാപനം സ്ഥാപിക്കാൻ മുംബൈ ഐഐടിയുമായി ഒരു ധാരണാപത്രം ഒപ്പിട്ടിട്ടുണ്ടെന്നും ഡോ .മുരുഗൻ കൂട്ടിച്ചേർത്തു.
പരിപാടിയിൽ ചലച്ചിത്ര മേഖലയിലെ വിവിധ സംഘടനകളുടെ പ്രതിനിധികൾ പങ്കെടുക്കുകയും ചലച്ചിത്ര വ്യവസായത്തിന്റെ വിവിധ അഭ്യർത്ഥനകളും ആവശ്യങ്ങളും സംബന്ധിച്ച് ഒരു നിവേദനം സമർ പ്പിക്കുകയും ചെയ്തു. കോവിഡ്, അനിമൽ വെൽഫെയർ ബോർഡ് സർട്ടിഫിക്കേഷൻ, സ്വകാര്യത പ്രശ്നങ്ങൾ, ഫിലിം ഷൂട്ടിംഗിനുള്ള ഏകജാലക ക്ലിയറൻസ്, സിനിമകൾക്ക് ഇരട്ട നികുതി എന്നിവ കാരണം ചലച്ചിത്ര വ്യവസായം നേരിടുന്ന പ്രശ്നങ്ങൾ നിവേദനത്തിൽ ഉണ്ട്. മൃഗസംരക്ഷണ ബോർഡിന്റെ ഒരു യൂണിറ്റ് പ്രാദേശിക സെൻസർ ബോർഡ് ഓഫീസുകളിൽ ഉണ്ടായിരിക്കണമെന്നും അവർ അഭ്യർത്ഥിച്ചു.
സെൻസർ ബോർഡിൽ സിനിമാ വ്യവസായ മേഖലയിൽ നിന്നുള്ള കൂടുതൽ അംഗങ്ങളെ ചേർക്കുകയും സെൻസർ ബോർഡ് ട്രൈബ്യൂണൽ രൂപീകരിക്കുകയും, ഫിലിംഫെയർ അവാർഡിനായി തിരഞ്ഞെടുത്തവ ഉൾപ്പെടെയുള്ള ജനപ്രിയ സിനിമകളുടെ പ്രക്ഷേപണം ദൂരദർശൻ നടത്തുക തുടങ്ങിയ അആവശ്യങ്ങളും മന്ത്രിക്ക് സമർപ്പിചു.
വിവിധ അസോസിയേഷനുകളുടെ നേതാക്കളുടെ നിവേദനവും അഭ്യർത്ഥനകളും സ്വീകരിച്ച ശേഷം, ചലച്ചിത്ര വ്യവസായത്തിന്റെ പരാതികൾ പരിഹരിക്കാൻ ഗവണ്മെന്റ് എല്ലാ ശ്രമങ്ങളും നടത്തുമെന്ന് മന്ത്രി ഉറപ്പ് നൽകി. ദക്ഷിണേന്ത്യൻ ചലച്ചിത്ര വ്യവസായത്തിന്റെ മക്കയായി കണക്കാക്കപ്പെടുന്ന SIFCC- യിൽ വിവിധ അസോസിയേഷനുകളുടെ പ്രതിനിധികളെ കാണാൻ കഴിഞ്ഞത് ഒരു ബഹുമതി യാണെന്ന് അദ്ദേഹം പറഞ്ഞു. വരാനിരിക്കുന്ന ഗോവ ചലച്ചിത്രമേളയിൽ സംഘടനകളുടെ എല്ലാ അംഗങ്ങളും പങ്കെടുക്കണമെന്ന് മന്ത്രി അഭ്യർത്ഥിച്ചു.
(Visitor Counter : 115
പ്രധാനമന്ത്രിയുടെ ഓഫീസ്
പ്രധാനമന്ത്രി 'ഹുനര് ഹാട്ട്' സന്ദര്ശിച്ചു
പ്രധാനമന്ത്രി ശ്രീ നരേന്ദ്രമോദി ഇന്ന് ന്യൂഡല്ഹിയിലെ 'ഹുനര് ഹാട്ട്' സന്ദര്ശിച്ചു. രാജ്യത്തിന്റെവിവിധ ഭാഗങ്ങളില് നിന്ന് ഹുനര് ഹാട്ടില് പങ്കെടുക്കുന്ന കൗശലപണിക്കാര്, ശില്പ്പികള് പാചകവിദഗ്ധര് എന്നിവരുടെസ്റ്റാളുകള് അദ്ദേഹംസന്ദര്ശിച്ചു. ഇന്ത്യാഗേറ്റിന്റെ പുല്ത്തകിടയില് അത്തരം 250 സ്റ്റാളുകള് തയാറാക്കിയിട്ടുണ്ട്. ഇതില് പങ്കെടുക്കുന്ന കൗശലപണിക്കാരില് 50%വും സ്ത്രീകളാണ്. പ്രധാനമന്ത്രി ഹാട്ടില്പങ്കെടുക്കുന്ന കൗശലപണിക്കാരുമായി ആശയവിനിമയം നടത്തുകയുംസാംസ്ക്കാരിക പരിപാടിവീക്ഷിക്കുകയുംചെയ്തു.
തൊഴിലവസരങ്ങള് ലഭ്യമാക്കുന്നതിനോടൊപ്പം നാമാവശേഷത്തിന്റെ വക്കിലെത്തിനില്ക്കുന്ന ഇന്ത്യയുടെ തദ്ദേശീയമായ പാരമ്പര്യ പൈതൃകങ്ങളെ പ്രോത്സാഹിപ്പിക്കുന്നതിനുമുള്ള ഗവണ്മെന്റിന്റെ പ്രതിജ്ഞാബദ്ധതയാണ് 'ഹുനര് ഹാട്ടി'ല് പ്രതിഫലിക്കുന്നത്.
ഈ വര്ഷത്തെ 'ഹുനര് ഹാട്ടി'ന്റെ ആശയം 'കൗശലില് നിന്ന് കാമി'ലേക്ക് എന്നതാണ്. ഏകദേശം 3 ലക്ഷം വിദഗ്ധരായ കൗശലപണിക്കാര്, ശില്പ്പപണിക്കാര്, പാചകവിദഗ്ധര് എന്നിവര്ക്ക് കഴിഞ്ഞ 3 വര്ഷംകൊണ്ട് തൊഴിലുംതൊഴിലവസരങ്ങളും 'ഹുനര് ഹാട്ടി'ലൂടെ ലഭ്യമാക്കാനായിട്ടുണ്ട്. വലിയതോതിലുള്ളസ്ത്രീകൗശലപണിക്കാരും ഇതിന്റെഗുണഭോക്താക്കളായിട്ടുണ്ട്.
RS/MRD
(Visitor Counter : 53
ആരോഗ്യ, കുടുംബക്ഷേമ മന്ത്രാലയം
തുടർച്ചയായി 13-ആം ദിവസവും രാജ്യത്ത് പ്രതിദിന രോഗമുക്തി നേടിയവരുടെ എണ്ണം പ്രതിദിന പുതിയ കേസുകളെക്കാൾ കൂടുതൽ
ന്യൂ ഡൽഹി, മെയ് 26, 2021
തുടർച്ചയായി 13-ആം ദിവസവും രാജ്യത്ത് പ്രതിദിന രോഗമുക്തി നേടിയവരുടെ എണ്ണം പ്രതിദിന പുതിയ കേസുകളെക്കാൾ കൂടുതലാണ്. കഴിഞ്ഞ 24 മണിക്കൂറിൽ 2,95,955 പേർ രോഗ മുക്തരായി - പുതിയ കേസുകളെക്കാൾ 87,034 കൂടുതൽ പേർ രോഗമുക്തി നേടി. ഇതുവരെ രോഗമുക്തി നേടിയവരുടെ എണ്ണം ഇന്ന് 2,43,50,816 ആയി. ദേശിയ രോഗമുക്തി നിരക്ക് 88.66% ആണ്.
ഇതുവരെ 20 കോടി വാക്സിൻ ഡോസുകൾ നൽകി ഇന്ത്യ ഒരു സുപ്രധാന നാഴികക്കല്ല് പിന്നിട്ടു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 28,70,378 സെഷനുകളിലായി 20,06,62,456 വാക്സിൻ ഡോസ് വിതരണം ചെയ്തു.
കഴിഞ്ഞ പത്ത് ദിവസങ്ങളിൽ തുടർച്ചയായി പ്രതിദിന പുതിയ കേസുകളുടെ എണ്ണം മൂന്ന് ലക്ഷത്തിൽ താഴെയാണ്. കഴിഞ്ഞ 24 മണിക്കൂറിൽ 2,08,921 പുതിയ കേസുകൾ രജിസ്റ്റർ ചെയ്തു.
ഇന്ത്യയിൽ ചികിത്സയിലുള്ള ആകെ രോഗികളുടെ എണ്ണം ഇന്ന് 24,95,591 ആയി കുറഞ്ഞു. ഇത് രാജ്യത്ത് ആകെ രോഗികളുടെ എണ്ണത്തിന്റെ 9.19% ആണ്. കഴിഞ്ഞ 24 മണിക്കൂറിൽ 91,191 കേസുകളുടെ കുറവാണ് രേഖപ്പെടുത്തിട്ടിരിക്കുന്നത്.
കഴിഞ്ഞ 24 മണിക്കൂറിൽ 22,17,320 കോവിഡ് പരിശോധനകളാണ് നടന്നത്. ഇതുവരെ 33,48,11,496 പരിശോധനകൾ നടന്നിട്ടുണ്ട്. പ്രതിദിന പോസിറ്റിവിറ്റി നിരക്ക് 9.42% ആണ്. പ്രതിവാര പോസിറ്റിവിറ്റി നിരക്ക് 11.45% ആയി കുറഞ്ഞിട്ടുണ്ട്.
RRTN
(